Mojca Suhadolc

Mojca Suhadolc (født 7. januar 1975 i Ljubljana) er en tidligere slovensk alpinist.

Hun gjorde seg internasjonalt bemerket allerede som 17-åring, da hun tok sølv i kombinasjonen under junior-VM 1992 i Maribor.

Mojca Suhadolc tok sin første pallplassering i verdenscupen 7. desember 1995 med tredjeplassen i super-G i Val-d’Isère. Bare få dager senere ble hun nummer to i storslalåm bak Martina Ertl. 28. november 1999 vant hun sitt første og eneste verdenscuprenn, super-G-rennet i Lake Louise. Deretter fulgte tredjeplasser i utfor og super-G i sesongen 1999/2000. Denne sesongen kom hun på tredjeplass sammenlagt i super-G-cupen.

Suhadolc deltok i seks verdensmesterskap og to ganger i OL, men tok aldri medalje. Hun ble som best nummer 9 i storslalåm under VM 1993 i Morioka og nummer 7 i utfor under VM 2001 i St. Anton.

Hun la opp etter VM 2005 i Bormio.

 Pallplasseringer i verdenscupen 
Dato  Sted  Disiplin  Plassering 7. desember 1995   Val-d’Isère  Super-G  3 8. desember 1995   Val-d’Isère  Storslalåm  2 28. november 1999  Lake Louise  Super-G  1 22. januar 2000   Cortina d'Ampezzo  Utfor  3 27. februar 2000   Innsbruck  Super-G  3

 Referanser 

 Eksterne lenker 


Kategori:Slovenske alpinister
Kategori:Deltakere for Slovenia under Vinter-OL 1998
Kategori:Alpinister under Vinter-OL 1998
Kategori:Deltakere for Slovenia under Vinter-OL 2002
Kategori:Alpinister under Vinter-OL 2002
Kategori:Personer fra Ljubljana
Kategori:Fødsler i 1975